ddrg/super_eurlex huggingface dataset:
RIALACHÁN CUR CHUN FEIDHME (AE) 2023/249 ÓN gCOIMISIÚN

an 3 Feabhra 2023

lena leasaítear den 333ú huair Rialachán (CE) Uimh. 881/2002 ón gComhairle lena bhforchuirtear bearta sriantacha sonracha áirithe atá dírithe ar dhaoine agus eintitis áirithe atá bainteach leis na heagraíochtaí SIIL (Da’esh) agus Al-Qaida

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (CE) Uimh. 881/2002 ón gComhairle an 27 Bealtaine 2002 lena bhforchuirtear bearta sriantacha sonracha áirithe atá dírithe ar dhaoine agus eintitis áirithe atá bainteach leis na heagraíochtaí SIIL (Da’esh) agus Al-Qaida (1), agus go háirithe Airteagal 7(1)(a) agus Airteagal 7a(1) de,

De bharr an mhéid seo a leanas:

(1) Le hIarscríbhinn I a ghabhann le Rialachán (CE) Uimh. 881/2002 liostaítear na daoine, na grúpaí agus na heintitis arna gcumhdach ag reo na gcistí agus na n-acmhainní eacnamaíocha faoin Rialachán sin.

(2) An 27 Eanáir 2023 chuir Coiste Smachtbhannaí Chomhairle Slándála na Náisiún Aontaithe a bunaíodh de bhun Rúin 1267(1999), 1989(2011) agus 2253(2015) ó Chomhairle Slándála na Náisiún Aontaithe iontráil amháin le liosta na ndaoine, na ngrúpaí agus na n-eintiteas ar cheart feidhm a bheith ag reo cistí agus acmhainní eacnamaíocha maidir leo.

(3) Ba cheart, dá bhrí sin, Iarscríbhinn I a ghabhann le Rialachán (CE) Uimh. 881/2002 a leasú dá réir.

(4) Chun a áirithiú go mbeidh na bearta dá bhforáiltear sa Rialachán seo éifeachtach, ba cheart é a theacht i bhfeidhm láithreach,

TAR ÉIS AN RIALACHÁN SEO A GHLACADH:

Airteagal 1 Leasaítear Iarscríbhinn I a ghabhann le Rialachán (CE) Uimh. 881/2002 i gcomhréir leis an Iarscríbhinn a ghabhann leis an Rialachán seo.

Airteagal 2 Tiocfaidh an Rialachán seo i bhfeidhm lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 3 Feabhra 2023. Thar ceann an Choimisiúin Thar ceann an Uachtaráin Ard-Stiúrthóir. An Ard-Stiúrthóireacht um Chobhsaíocht Airgeadais, Seirbhísí Airgeadais agus Aontas na Margaí Caipitil

(1) IO L 139, 29.5.2002, lch. 9.
RIALACHÁN CUR CHUN FEIDHME (AE) 2023/197 ÓN gCOIMISIÚN

an 24 Eanáir 2023

lena bhformheastar leasú nach mion ar shonraíocht ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint, is é sin [“Steirisches Kürbiskernöl” (TGFC)]

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) I gcomhréir leis an gcéad fhomhír d’Airteagal 53(1) de Rialachán (AE) Uimh. 1151/2012, tá scrúdú déanta ag an gCoimisiún ar iarratas na hOstaire ar fhormheas ar leasú ar shonraíocht an táisc gheografaigh faoi chosaint “Steirisches Kürbiskernöl” atá cláraithe faoi Rialachán (CE) Uimh. 1263/96 ón gCoimisiún (2).

(2) Ós rud é gur leasú nach mion atá sa leasú i gceist de réir bhrí Airteagal 53(2) de Rialachán (AE) Uimh. 1151/2012, d’fhoilsigh an Coimisiún an t-iarratas ar leasú in Iris Oifigiúil an Aontais Eorpaigh faoi mar a cheanglaítear le hAirteagal 50(2)(a) den Rialachán sin (3).

(3) Ós rud é nach bhfuair an Coimisiún aon ráiteas agóide faoi Airteagal 51 de Rialachán (AE) Uimh. 1151/2012, ba cheart na leasuithe ar an tsonraíocht a fhormheas,

TAR ÉIS AN RIALACHÁN SEO A GHLACADH:

Airteagal 1 An leasú ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “Steirisches Kürbiskernöl” (TGFC), is leasú é atá formheasta anois.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 24 Eanáir 2023. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) Rialachán (CE) Uimh. 1263/96 ón gCoimisiún an 1 Iúil 1996, lena bhforlíontar an Iarscríbhinn a ghabhann le Rialachán (CE) Uimh. 1107/96 maidir le tásca geografacha agus sonrúcháin tionscnaimh a chlárú faoin nós imeachta a leagtar síos in Airteagal 17 de Rialachán (CEE) Uimh. 2081/92 ón gComhairle (IO L 163, 2.7.1996, lch. 19).

(3) IO C 327, 30.8.2022, lch. 5.
(5)

Mar thoradh ar an domhandú agus ar an digitiú, tá athrú tagtha ar an gcaoi a soláthraítear earraí agus seirbhísí le roinnt gníomhaíochtaí eacnamaíocha, ó tháinig NACE Ath. 2 i bhfeidhm an 1 Eanáir 2008. Tháinig méadú ar an tábhacht a bhaineann le gníomhaíochtaí nua agus níl an tábhacht chéanna ag baint le gníomhaíochtaí eile sa gheilleagar domhanda. Tharla athruithe tapa freisin i dtimpeallacht na teicneolaíochta faisnéise. Ina theannta sin, leis an méadú ar an bhfeasacht ar thionchar an gheilleagair ar an gcomhshaol, cruthaíodh gníomhaíochtaí speisialaithe chun an comhshaol a chosaint.
(5)

In Iarscríbhinn VIII, leasaítear Cuid I mar a leanas: (a) cuirtear an méid seo a leanas in ionad na hiontrála a bhaineann leis an nGearmáin: Ballstát Críoch “An Ghearmáin Bundesland Baden-Württemberg Bundesland Bayern Bundesland Berlin Bundesland Brandenburg Bundesland Bremen Bundesland Hamburg Bundesland Hessen Bundesland Mecklenburg-Vorpommern Bundesland Niedersachsen Bundesland Nordrhein-Westfalen Bundesland Rheinland-Pfalz: Na Landkreise seo a leanas: Ahrweiler, Altenkirchen, Alzey-Worms, Bad Dürkheim, Bad Kreuznach, Birkenfeld, Cochem-Zell, Donnersbergkreis, Germersheim, Kaiserslautern, Kusel, Mainz-Bingen, Mayen-Koblenz, Neuwied, Rhein-Hunsrück-Kreis, Rhein-Lahn-Kreis, Rhein-Pfalz-Kreis, Südliche Weinstraße, Südwestpfalz, Westerwaldkreis Na cathracha seo a leanas: Frankenthal (Pfalz), Kaiserslautern, Koblenz, Landau in der Pfalz, Ludwigshafen am Rhein, Mainz, Neustadt an der Weinstraße, Pirmasens, Speyer, Worms, Zweibrücken Bundesland Saarland Bundesland Sachsen Bundesland Sachsen-Anhalt Bundesland Schleswig-Holstein Bundesland Thüringen” (b) cuirtear an méid seo a leanas in ionad na hiontrála a bhaineann leis an Spáinn: Ballstát Críoch “An Spáinn Comunidad Autónoma de Andalucía: Cúige Almería Cúige Granada, na réigiúin seo a leanas: Cúige Granada, na réigiúin seo a leanas: Alhama de Granada (Alhama/Teampall), Baza (Altiplanicie Sur), Guadix (Hoya-Altiplanicie de Guadix), Huescar (Altiplanicie Norte), Iznalloz (Montes Orientales), Loja (Vega/Montes Occ.), Orgiva (Alpujarra/Valle de Lecrin), Santa Fe (Vega de Granada) Comunidad Autónoma de Aragón Comunidad Autónoma de Asturias Comunidad Autónoma de Canarias Comunidad Autónoma de Cantabria Comunidad Autónoma de Castilla-La Mancha, seachas na réigiúin seo a leanas: Almadén, Almodóvar del Campo, Piedrabuena i gCúige Ciudad Real Belvis de la Jara, Gálvez, Los Navalmorales, Oropesa, Talavera de la Reina, Toledo, Torrijos i gCúige Toledo Comunidad Autónoma de Castilla y León, seachas na réigiúin seo a leanas: Cúige Salamanca Ávila, Arenas de San Pedro, Candeleda, Cebrero, El Barco de Ávila, El Barraco, Navaluenga, Navarredonda de Gredos, Piedrahíta, San Pedro del Arroyo, Sotillo de la Adrada i gCúige Ávila Bermillo de Sayago i gCúige Zamora Comunidad Autónoma de Cataluña Comunidad Autónoma de Galicia Comunidad Autónoma de La Rioja Comunidad Autónoma de Madrid, seachas na réigiúin seo a leanas: Navalcarnero, San Martín de Valdeiglesias Comunidad Autónoma de Murcia Comunidad Autónoma de Navarra Comunidad Autónoma de País Vasco Comunidad Autónoma de Valencia” (c) cuirtear an méid seo a leanas in ionad na hiontrála a bhaineann leis an bPortaingéil: Ballstát Críoch “An Phortaingéil Região Autónoma dos Açores Região Autónoma da Madeira”
(1)

i dTábla 1 (Bianna núíosacha údaraithe), cuirtear an méid seo a leanas in ionad na hiontrála “Aonraíoch próitéine meidhg bunata de bhainne ó bhó-ainmhithe”: “Bia núíosach údaraithe Coinníollacha faoina bhféadfar an bia núíosach a úsáid Ceanglais shonracha bhreise lipéadaithe Ceanglais eile Cosaint Sonraí Aonraíoch próitéine meidhg bunata de bhainne ó bhó-ainmhithe Catagóir bhia shonraithe Uasleibhéil Maidir leis an mbia núíosach a ainmniú ar lipéadú na n-earraí bia ina bhfuil sé, is é “Aonraíoch próitéine meidhg bainne” a bheidh air. Maidir le forbhianna ina bhfuil aonraíoch próitéine meidhg bunata de bhainne ó bhó-ainmhithe, beidh an ráiteas seo a leanas orthu: “Níor cheart do naíonáin/leanaí/déagóirí faoi bhun aon bhliain/trí bliana/ocht mbliana d’aois (*) an forbhia seo a thomhailt” (*) De réir an aoisghrúpa a bhfuil an forbhia beartaithe dó. Údaraithe an 20 Samhain 2018. Is ar fhianaise eolaíoch dhílseánaigh agus sonraí eolaíocha arna gcosaint i gcomhréir le hAirteagal 26 de Rialachán (AE) 2015/2283 atá an t-áireamh sin bunaithe. Iarratasóir: Armor Protéines S.A.S., 19 bis, rue de la Libération 35460 Saint-Brice-en-Coglès, an Fhrainc. Is é Armor Protéines S.A.S. amháin atá údaraithe chun an bia núíosach aonraíoch próitéine meidhg bunata de bhainne ó bhó-ainmhithe a chur ar an margadh laistigh den Aontas le linn na tréimhse cosanta sonraí, ach amháin má fhaigheann iarratasóir ina dhiaidh sin údarú i dtaobh an bhia núíosaigh gan tagairt don fhianaise eolaíoch dhílseánaigh ná do na sonraí eolaíocha arna gcosaint i gcomhréir le hAirteagal 26 de Rialachán (AE) 2015/2283 nó le comhaontú ó Armor Protéines S.A.S. Dáta deiridh na cosanta sonraí: 20 Samhain 2023.” Foirmlí do naíonáin mar a shainmhínítear i Rialachán (AE) Uimh. 609/2013 30 mg/100 g (púdar) 3,9 mg/100 mL (athdhéanta) Bainne foirmle leantach mar a shainmhínítear i Rialachán (AE) Uimh. 609/2013 30 mg/100 g (púdar) 4,2 mg/100 mL (athdhéanta) Bianna ionadacha ar an aiste bia iomlán chun meáchan a rialú mar a shainmhínítear i Rialachán (AE) Uimh. 609/2013 300 mg/lá Bianna chun críoch speisialta míochaine mar a shainmhínítear i Rialachán (AE) Uimh. 609/2013 30 mg/100 g (bainne foirmle púdair do naíonáin le linn na chéad mhíonna den saol go dtí go dtabharfar beathú comhlántach iomchuí isteach) 3,9 mg/100 mL (foirmle athdhéanta do naíonáin le linn na chéad mhíonna den saol go dtí go dtabharfar beathú comhlántach iomchuí isteach) 30 mg/100 g (bainne foirmle púdair do naíonáin nuair a thugtar beathú comhlántach iomchuí isteach) 4,2 mg/100 g (bainne foirmle athdhéanta do naíonáin nuair a thugtar beathú comhlántach iomchuí isteach) 58 mg/lá do leanaí óga 380 mg/lá do leanaí agus do dhéagóirí idir 3 bliana agus 18 mbliana d’aois 610 mg/lá do dhaoine fásta Forbhianna mar a shainmhínítear i dTreoir 2002/46/CE 25 mg/lá do naíonáin 58 mg/lá do leanaí óga 250 mg/lá do leanaí agus do dhéagóirí idir 3 bliana agus 18 mbliana d’aois 610 mg/lá do dhaoine fásta
Airteagal 14

Freagrachtaí airgeadais, aisghabhálacha agus aisíocaíocht leis an údarás bainistíochta

1. Tar éis do chur isteach ar chur chun feidhme cláir tosú agus ar feadh ré an chur isteach, beidh sé de cheangal ar an údarás bainistíochta gach beart is gá a leanúint chun méideanna a íocadh go míchuí ó thairbhithe i dtíortha comhpháirtíochta nó ó phríomhthairbhithe i mBallstáit nó i dtíortha comhpháirtíochta a ghnóthú i gcomhréir leis an nós imeachta a leagtar amach i míreanna 2 go 5.

2. Féadfaidh an t-údarás bainistíochta cinneadh a dhéanamh méideanna a íocadh go míchuí a aisghabháil go díreach ó thairbhí i mBallstát gan aisghabháil roimh ré tríd an bpríomhthairbhí i dtír chomhpháirtíochta.

Déanfaidh an t-údarás bainistíochta doiciméadú ar a chinneadh gan an chéad iarracht ar aisghabháil a lorg. Measfar gur cruthúnas leordhóthanach é an doiciméad sin ar dhícheall cuí arna fheidhmiú ag an údarás bainistíochta.

I gcás freagairt dhiúltach nó in éagmais freagairtó thairbhithe i dtíortha comhpháirtíochta nó ón tír chomhpháirtíochta ina bhfuil an tairbhí bunaithe, áfach, ní bheidh sé de cheangal ar an údarás bainistíochta nós imeachta riaracháin a shaothrú ná iarracht ar aisghabháil a dhéanamh ó thír chomhpháirtíochta faoi seach a shaothrú ná nós imeachta sásaimh dlíthiúil a sheoladh sa tír chomhpháirtíochta lena mbaineann.

4. I gcás ina mbaineann an aisghabháil le héileamh in aghaidh tairbhí atá bunaithe i dtír chomhpháirtíochta sa chás dá dtagraítear in Airteagal 2(1), pointe (2)(a), agus a n-aistrítear a chómhaoiniú chuig an údarás bainistíochta, féadfaidh an t-údarás bainistíochta an t-éileamh atá le haisghabháil a fhritháireamh leis na cistí neamhúsáidte a d’aistrigh an tír chomhpháirtíochta roimhe sin chuig an údarás bainistíochta.

5. I gcás ina mbaineann an aisghabháil le héileamh in aghaidh tairbhí atá bunaithe i dtír chomhpháirtíochta sa chás dá dtagraítear in Airteagal 2(1), pointe (2)(a), agus nach bhfuil an t-údarás bainistíochta in ann an t-éileamh sin a fhritháireamh i gcomhréir le mír 4 den Airteagal seo, féadfaidh an t-údarás bainistíochta a iarraidh go nglacfaidh an Coimisiún chuige féin na méideanna a aisghabháil.

I gcás ina bhfuil an tairbhí lena mbaineann faoi réir reo sócmhainní nó toirmeasc ar chistí nó acmhainní eacnamaíocha a chur ar fáil dó, nó chun tairbhe dó, go díreach nó go hindíreach, de bhun bearta sriantacha arna nglacadh i gcomhréir le hAirteagal 215 CFAE, beidh sé d’oibleagáid ar an údarás bainistíochta a iarraidh ar an gCoimisiún na méideanna a aisghabháil. Déanfaidh an t-údarás bainistíochta a chearta i leith an tairbhí a thabhairt don Choimisiún chun na críche sin.

Cuirfidh an t-údarás bainistíochta an Comhchoiste Faireacháin ar an eolas faoi aon nós imeachta aisghabhála arna ghlacadh ar láimh ag an gCoimisiún.
(5)

Trealamh a astaíonn radaíocht leictreamaighnéadach ard-déine nár beartaíodh críoch leighis dó, a beartaíodh lena úsáid ar chorp an duine le haghaidh cóireáil craicinn, amhail trealamh léasair nó trealamh diansolais bhíogaigh chun an craiceann a athdhromchlú, chun coilm a bhaint, chun tatúnna a bhaint, nó chun cóireáil a dhéanamh ar nevi flammei, haemangóma, telangiectasia agus limistéir chraicinn líocha a thugann fuinneamh do chorp an duine nó a mhalartaíonn fuinneamh le corp an duine nó a sholáthraíonn fuinneamh a ionsúfaidh corp an duine ar bhealach a d’fhéadfadh a bheith guaiseach, ag cur san áireamh nádúr, dlús agus láthair churtha an fhuinnimh. Freagraíonn aicmiú den sórt sin freisin d’aicmiú feistí gníomhacha comhchosúla ar beartaíodh críoch leighis dóibh agus a bhfuil a bhfeidhmiú agus a bpróifíl riosca comhchosúil leo siúd a bhaineann leis an trealamh i gceist nár beartaíodh críoch leighis dóibh.
(2)

Ba cheart do ghnóthais árachais agus athárachais úsáid a bhaint as an bhfaisnéis theicniúil atá bunaithe ar shonraí margaidh a bhaineann le deireadh na míosa roimhe sin a thagann roimh an gcéad dáta tagartha le haghaidh tuarascála a bhfuil feidhm ag an Rialachán seo maidir leis. An 6 Deireadh Fómhair 2022 chuir an tÚdarás Eorpach um Árachas agus Pinsin Cheirde an fhaisnéis theicniúil a bhaineann le sonraí margaidh go dtí deireadh mhí Mheán Fómhair 2022 ar fáil don Choimisiún. Foilsíodh an fhaisnéis sin an 6 Deireadh Fómhair 2022 i gcomhréir le hAirteagal 77e(1) de Threoir 2009/138/CE.
Uimhir thagartha:

Dáta:

☐ Údarás inniúil náisiúnta ☐ ESMA Ballstát: Údarás inniúil iarrthach: Seoladh: Seoladh

(Sonraí teagmhála an phointe teagmhála)

Ainm:

Uimhir theileafóin:

Seoladh ríomhphoist:

CHUIG:

Ballstát (más infheidhme):

Faighteoir:

Seoladh:

(Sonraí teagmhála an phointe teagmhála)

Ainm:

Uimhir theileafóin:

Seoladh ríomhphoist:

A [cuir isteach an t-ainm iomchuí], a chara,

De bhun d’iarratas [cuir isteach tagairt don iarraidh], admhaímid leis seo go bhfuarthas an iarraidh sin an [cuir isteach an dáta a fuarthas an iarraidh ar chomhar nó an iarraidh ar fhaisnéis].

Dáta measta freagartha: …

Déanfaidh ESMA aon sonra pearsanta a chuirfear ar fáil a phróiseáil i gcomhréir le Rialachán (AE) 2018/1725 ó Pharlaimint na hEorpa agus ón gComhairle agus déanfaidh na húdaráis inniúla ábhartha iad a phróiseáil i gcomhréir le Rialachán (AE) 2016/679 ó Pharlaimint na hEorpa agus ón gComhairle. Áiritheoidh ESMA agus na húdaráis inniúla ábhartha araon go háirithe go gcuirfear gach faisnéis ábhartha maidir le próiseáil sonraí pearsanta ar fáil do na hábhair sonraí i gcomhréir le Roinn 2 “Faisnéis agus rochtain ar shonraí pearsanta” de Chaibidil III “Cearta an ábhair sonraí” de na Rialacháin seo.

Mise le meas,

[síniú]
(4)

Maidir le faisnéis taraife cheangailteach arna heisiúint i leith na n-earraí a bhaineann leis an Rialachán seo, ar faisnéis í nach bhfuil i gcomhréir leis an Rialachán seo, is iomchuí a fhoráil go bhféadfaidh an sealbhóir an fhaisnéis sin a agairt fós, go ceann tréimhse áirithe, i gcomhréir le hAirteagal 34(9) de Rialachán (AE) Uimh. 952/2013. Is tréimhse 3 mhí ba cheart a bheith sa tréimhse sin.
RIALACHÁN CUR CHUN FEIDHME (AE) 2022/1939 ÓN gCOIMISIÚN

an 7 Deireadh Fómhair 2022

lena bhformheastar leasuithe ar an tsonraíocht ar Shonrúchán Tionscnaimh faoi Chosaint nó ar Thásc Geografach faoi Chosaint (“Vicenza” (STFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagrú na margaí i dtáirgí talmhaíochta agus lena n-aisghairtear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001, agus (CE) Uimh. 1234/2007 ón gComhairle (1), agus go háirithe Airteagal 99 de,

De bharr an mhéid seo a leanas:

(1) Tá scrúdú déanta ag an gCoimisiún ar an iarratas ar leasuithe a fhormheas ar shonraíocht sonrúchán tionscnaimh faoi chosaint “Vicenza”, a chuir an Iodáil ar aghaidh i gcomhréir le hAirteagal 105 de Rialachán (AE) Uimh. 1308/2013.

(2) D’fhoilsigh an Coimisiún an t-iarratas ar fhormheas ar na leasuithe ar an tsonraíocht in Iris Oifigiúil an Aontais Eorpaigh (2), de réir mar a cheanglaítear le hAirteagal 97(3) de Rialachán (AE) Uimh. 1308/2013.

(3) Níl aon ráiteas agóide faighte ag an gCoimisiún faoi Airteagal 98 de Rialachán (AE) Uimh. 1308/2013.

(4) Dá bhrí sin, ba cheart na leasuithe ar an tsonraíocht a fhormheas i gcomhréir le hAirteagal 99 de Rialachán (AE) Uimh. 1308/2013.

(5) Tá na bearta dá bhforáiltear sa Rialachán seo i gcomhréir leis an tuairim ón gCoiste um Chomheagrú na Margaí Talmhaíochta,

TAR ÉIS AN RIALACHÁN SEO A GHLACADH:

Airteagal 1 Tá na leasuithe ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “Vicenza” (STFC) formheasta anois.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 7 Deireadh Fómhair 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 347, 20.12.2013, lch. 671.

(2) IO C 159, 12.4.2022, lch. 23
(1)

De réir Airteagal 48(1) de Rialachán (AE) 2020/1503, féadfaidh soláthraithe seirbhísí sluachistiúcháin a údaraíodh faoin dlí náisiúnta roimh an 10 Samhain 2021 leanúint de sheirbhísí sluachistiúcháin a sholáthar i gcomhréir leis an dlí náisiúnta sin go dtí an 10 Samhain 2022. Tugadh isteach an idirthréimhse sin chun go leor ama a thabhairt do sholáthraithe seirbhísí sluachistiúcháin atá ag oibriú cheana féin a gcuid gníomhaíochtaí gnó a chur in oiriúint don chóras dlíthiúil nua agus chun dóthain ama a bheith acu iarratas a dhéanamh ar údarú faoin gcóras sin, agus chun go mbeidh na húdaráis inniúla in ann go leor faisnéise agus acmhainní a bhailiú chun aistriú gan suaitheadh sa mhargadh a áirithiú.
le haghaidh díorthaigh seachas na díorthaigh sin dá dtagraítear i bpointí (a) agus (b), i gcás ina mbeidh ceachtar de na contrapháirtithe faoi réir na gceanglas tuairiscithe i dtríú tír, ginfear an tAitheantóir Uathúil Idirbhirt de bhun rialacha dhlínse an chontrapháirtí nach mór dó na ceanglais tuairiscithe sin a chomhlíonadh ar dtús.

I gcás nach mór don chontrapháirtí atá faoi réir tuairiscithe faoi Airteagal 9 de Rialachán (AE) Uimh. 648/2012 na ceanglais tuairiscithe a chomhlíonadh ar dtús, is ionann an t-eintiteas atá freagrach as an tAitheantóir Uathúil Idirbhirt a ghiniúint agus na heintitis a leanas:

(i) le haghaidh díorthaigh arna ndeimhniú go lárnach trí mheán leictreonach, an t-ardán deimhnithe trádála ag an bpointe deimhnithe;

(ii) maidir le gach díorthach eile, comhaontóidh na contrapháirtithe an t-eintiteas atá freagrach as an Aitheantóir Uathúil Idirbhirt a ghiniúint. I gcás ina dteipfidh ar na contrapháirtithe teacht ar chomhaontú, is é an contrapháirtí, a bhfuil a Aitheantóir Eintitis Dhlítheanaigh bunaithe ar dtús ar aitheantóirí na gcontrapháirtithe a shórtáil, arb iad na contrapháirtithe sin a bhfuil carachtair an aitheantóra aisiompaithe acu, an contrapháirtí a bheidh freagrach as an nginiúint.

I gcás ina ndéanfar foráil leis na dlíthe is infheidhme de chuid an tríú tír ábhartha maidir leis an sprioc-am tuairiscithe céanna agus an sprioc-am is infheidhme maidir leis an gcontrapháirtí atá faoi réir tuairiscithe faoi Airteagal 9 de Rialachán (AE) Uimh. 648/2012 de bhun na chéad fhomhíre d’Airteagal 9(1) de Rialachán (AE) Uimh. 648/2012, comhaontóidh na contrapháirtithe an t-eintiteas atá freagrach as an Aitheantóir Uathúil Idirbhirt a ghiniúint.

I gcás ina dteipfidh ar na contrapháirtithe teacht ar chomhaontú, agus inar deimhníodh an díorthach go lárnach trí mheán leictreonach, déanfaidh an t-ardán deimhnithe trádála an tAitheantóir Uathúil Idirbhirt a ghiniúint ag an bpointe deimhnithe.

Mura bhféadfaidh an t-ardán deimhnithe trádála an tAitheantóir Uathúil Idirbhirt a ghiniúint ag an bpointe deimhnithe, agus más rud é nach mór mionsonraí an díorthaigh a thuairisciú do stór trádála amháin, is é an stór trádála sin a bheidh freagrach as an Aitheantóir Uathúil Idirbhirt a ghiniúint.

Mura bhféadfaidh an stór trádála a ndearnadh mionsonraí an díorthaigh a thuairisciú dó an tAitheantóir Uathúil Idirbhirt a ghiniúint, is é an contrapháirtí a dtagann a Aitheantóir Eintitis Dhlítheanaigh ar dtús, agus aitheantóirí na gcontrapháirtithe a bhfuil na carachtair aisiompaithe acu á sórtáil, a bheidh freagrach as an nginiúint;